Danielin kirjan 9. luvussa eteemme avautuu ihmeellisiä näköaloja -
rukouksen maailmaan, profeetallisuuteen -
ja Jumalan pelastussuunnitelmaan.
Jumala kertoi etukäteen profeetta Jeremian kautta, -
että hänen kansansa pakko- siirtolaisuuden aika Babyloniassa -
olisi 70 vuotta.
Daniel luottaa Jumalan Sanaan ja rukoilee sen mukaisesti -
kansalle armahdusta ja kotimaahan paluuta.
Jumala ilmoittaa enkelinsä kautta kansan armahtamisesta -
ja samalla ikuisesta pelastus- suunnitelmasta.
Israelin kansalla on vielä monta koetusta edessään, -
mutta Danielin kirja on ollut omalta osaltaan kansan lohtuna -
kirjoittamisestaan alkaen.
Israelin kansallislaulu Hatikva kertoo vuosituhantisesta toivosta -
itsenäisestä ja vapaasta kansasta Israelin maassa.
Astu sisälle Danielin kirjan lukuun 9.
Kuuntele tarkkaan sen profeetallinen sanoma.
Danielin kirjan 9. luku on erityinen opetus rukouksesta.
Tämä luku kertoo meille myös paljon Danielista ihmisenä, -
hänen nöyryydestään, hänen rukouselämästään.
Saamme ihmetellä, miten tämä nuori mies, -
joka joutui 20-vuotiaana pakkosiirtolaisuuteen -
ja vietti siellä koko loppuelämänsä, ei katkeroidu.
Tuossa 9. luvun rukouksessa hän tunnustaa kansansa synnit.
Rukous alkaa synnintunnustus- rukouksella -
ja nöyrällä turvautumisella Jumalaan.
Opimme paljon Danielista ja hänen rukouselämästään.
On mielenkiintoista tutkia syvemmin, -
mitä Jumala uskoo tälle uskolliselle palvelijalleen.
Danielin kirjan luku 9 alkaa näin:
"Ensimmäisenä vuonna siitä kun meedialainen Dareios, -
Kserkseen poika, oli tullut kaldealaisten kuninkaaksi, -
hänen ensimmäisenä hallitusvuotenaan, minä, Daniel, -
kirjoituksia tutkiessani havaitsin, että Herra oli ilmoittanut -
profeetta Jeremialle niiden vuosien määrän, -
jotka Jerusalem oli oleva raunioina, -
ja se luku oli seitsemänkymmentä vuotta."
Daniel tutki kirjoituksia ahkerasti.
Jeremia ennusti 70 rauniovuotta Jerusalemille.
(Jeremian luku 25, jakeet 11-12 -
ja luku 29, jae 10).
"Minä käännyin Herran, Jumalani, puoleen armoa pyytäen, -
paastosin, pukeuduin säkki- vaatteeseen ja istuin maan tomussa.
Minä rukoilin Herraa, Jumalaani, tunnustin syntini ja sanoin: -
'Herra, sinä suuri ja pelättävä Jumala, -
joka pidät voimassa liiton ja olet armollinen niille, -
jotka sinua rakastavat ja pitävät sinun käskysi!
Me olemme tehneet väärin, me olemme tehneet syntiä, -
olemme rikkoneet sinua vastaan, -
kapinoineet ja poikenneet sinun käskyistäsi ja laeistasi.'"
"Ja iltauhrin aikaan, minun vielä rukoillessani, -
saapui luokseni nopeasti lentäen se mies, Gabriel, -
jonka jo aikaisemmin olin näyssä nähnyt.
Hän neuvoi minua ja sanoi: -
'Daniel, nyt olen tullut ohjaamaan ymmärrystäsi oikeaan.
Heti kun aloit rukoilla, lähti liikkeelle sana, -
ja minä tulin kertomaan sen sinulle, sillä Jumala rakastaa sinua.
Kuuntele siis tarkoin tätä sanaa, niin ymmärrät näkysi: -
- Seitsemänkymmentä vuosiviikkoa on määrätty kansallesi -
ja pyhälle kaupungillesi. Sitten jumalattomuus päättyy, -
synnistä tulee loppu, pahat teot sovitetaan, -
ikuinen oikeudenmukaisuus saatetaan voimaan, -
näky ja profetia sinetillä vahvistetaan ja kaikkeinpyhin voidellaan.'"
Danielin rukouksen ydin oli kansan syntien tunnustaminen.
Danielille kerrotun profeetallisen viestin ydin on -
Jumalan vastaus synnin ongelmaan -
eli Jeesuksen uhri Golgatan ristillä.
Kuule siis vielä kerran tämän hyvin keskeisen profetian ydin!
Siinä sanotaan, että jumalattomuus päättyy, -
synti sinetillä lukitaan, pahat teot sovitetaan, -
ikuinen oikeudenmukaisuus saatetaan voimaan, -
näky ja profetia sinetillä vahvistetaan ja kaikkeinpyhin voidellaan.
Profetia viittaa keskeisesti Jeesuksen sovituskuolemaan -
Golgatan ristillä, jossa synnin valta voitettiin.
Tarkastelkaamme profetiaa lause lauseelta -
ja verratkaamme sitä Golgatan tapahtumiin.
Jumalattomuus päättyy. Sehän tapahtuu siinä, -
kun Jumala vanhurskauttaa jumalattoman Kristuksessa.
Synti sinetillä lukitaan. Sehän tapahtui siinä, -
kun Jeesus tehtiin synniksi, Hän kuoli ristillä, -
ja Hänet vietiin hautaan, joka sinetöitiin.
Pahat teot sovitetaan.
Sehän tapahtui Jeesuksen sovitus- kuolemassa Golgatan ristillä.
Ikuinen oikeudenmukaisuus saatetaan voimaan. Sehän on siinä, -
että Jeesuksen sovitustyö on kerta- kaikkinen ja ikuisesti voimassa.
Näky ja profetia sinetillä vahvistetaan -
eli Jeesuksen elämän ja kuoleman yhteydessä -
profeettojen ilmoitukset täyttyivät.
Kaikkeinpyhin voidellaan.
Kaikkeinpyhin viittaa tässä Persoonaan eli Jeesukseen.
Katselemme Jeesusta Kristusta.
Muista, että sana 'Kristus' tarkoittaa 'voideltua' eli Messiasta.
Olemme täällä kuningas Daavidin kaivauksilla.
Tuolla edessä näkyy esiin kaivettu Ahielin talo.
Siitä löydämme mainintaa Raamatusta, -
1. Aikakirjan 15. luvusta, -
kuinka Daavidilla oli rakennettu kaupunki taloineen.
Tässä se on kaivettu esiin.
Nämä asumukset olivat aika korkeatasoisia.
Niissä oli useampi asuinkerros. Kaivauksissa on -
niistä jopa löydetty käymälät ja kaikki.
Voidaan sanoa, että asukkailla oli hyvä elintaso.
Tässä oli siis todella laaja kaupunki ja todella voidaan puhua -
Daavidin kuningaskunnasta ja Israelin valtiosta.
Nämä kaivaukset osaltaan todistavat sen, -
että kyseessä ei ole ollut mikään pieni kylä, -
vaan aito kuninkaan kaupunki.
Daniel rukoilee sydämestään nöyrän rukouksen kansansa puolesta, -
että kansa saisi palata Jerusalemiin ja rakentaa temppelin, -
jotta Jumalan kunnia saisi jälleen tulla esiin temppelin kautta.
Daniel ei pyydä omaa kunniaansa.
Hän ei syytä ketään rukouksessaan.
Hän tunnustaa kansansa synnit ja rukoilee, -
että Jumalan kirkkaus saisi tulla esiin.
Tässä on meille todellista rukousopetusta.
Koko Danielin kirjan 9. luku on väkevää opetusta profeetallisuudesta.
Mikä on kaiken profetian ydin? Ydin on siinä, -
että katsomme Jeesukseen Kristukseen Vapahtajanamme -
ja syntiemme sovittajana, luvattuna Messiaana.
Näin Hänet ilmoitetaan Danielin kirjan 9. luvussa.
Jumala kertoo juutalaisen kansan kohtaloista, tulevista vaiheista, -
mutta ydin Jumalan sanomassa on Jeesuksessa Kristuksessa.
Kuinka Hän tulee ja sovittaa kansan synnit, myös meidän syntimme.
Sen ohessa kerrotaan, mitä tapahtuu juutalaiselle kansalle -
Danielin ajoista eteenpäin ja aina meidän päiviimme asti.
Ja näistä päivistä eteenkinpäin.
Koko ajan katselemme samalla Jeesuksen persoonaa, -
Hänen sovitustyötään Golgatan ristillä, jossa avautuu tulevaisuus.
Jumala todellakin antaa meille tulevaisuuden ja toivon, -
ja kaikki se annetaan meille Jeesuksessa Kristuksessa, -
syntien anteeksiannon todellisuus ja meille mahdollisuus muuttua.
Jumala luo tulevaisuutemme.
Tämä on Danielin kirjan ydinsanoma, -
niin kuin yleensäkin Raamatun ilmestyskirjallisuuden ydinsanoma.
Kannattaa siis kaivautua syvälle Jumalan Sanaan -
ja kaivaa sieltä esiin todellisia aarteita.
Jatkamme matkaa.
Raamattu kansalle -käännös ilmentää paremmin alkutekstin merkityksen.
Se kuuluu: "Tiedä ja käsitä: Siitä ajasta, jolloin tuli sana, -
että Jerusalem on jälleen rakennettava, -
kuluu voideltuun ruhtinaaseen asti seitsemän viikkoa -
ja kuusikymmentäkaksi viikkoa.
Kaupunki jälleen rakennetaan toreineen ja vallihautoineen, -
mutta keskellä ahtaita aikoja.
Kuudenkymmenenkahden viikon kuluttua voideltu tuhotaan, -
eikä häneltä jää ketään.
Kaupungin ja pyhäkön hävittää hyökkäävän ruhtinaan väki, -
mutta hän itse saa loppunsa tulvassa.
Loppuun asti on oleva sota: hävitys on säädetty.
Hän tekee lujan liiton monien kanssa yhdeksi vuosiviikoksi, -
mutta viikon puolivälissä hän lakkauttaa teurasuhrin ja ruokauhrin,-
ja hävittäjä tulee iljetysten siivin. Tämä loppuu vasta, -
kun säädetty tuomio vuodatetaan hävittäjän yli."
Tämän kirjan 9. luku on aina ollut haastava Raamatun käännöstyössä, -
koska hepreankielinen alkuteksti on äärimmäisen pelkistetty.
Pohjana oleva alkukielen versio ja kääntäjien omat näkemykset -
ovat vaikuttaneet merkittävästi tiettyihin osiin käännöstä.
Onhan selvää, että käännökset ovat aivan erilaisia, -
jos esim. toinen kääntäjä arvelee ko. tekstikohdan -
viittaavan Kristukseen ja toinen antikristukseen.
Tämän opetuskokonaisuuden puitteissa ei ole aikaa käsitellä -
kaikkia niitä Raamatun käännöskysymyksiä, -
jotka ovat vaikuttaneet kirjan vuosiviikkokertomuksen tulkintoihin.
Keskitynkin ilmentämään mielestäni Kristus-keskeisimmän tulkinnan.
Tällä valinnalla on huomattava merkitys -
liittyen lopunaikojen tapahtumien koko tulkintakuvaan.
Niissä tulkintakuvissa, joissa nähdään antikristus keskeisenä -
Danielin kirjan 9. Luvun jakeessa 27, -
hänet nähdään keskeisenä hahmona myös Ilmestyskirjan tulkinnoissa.
Kyseiset tulkinnat keskittyvätkin kuvaamaan hämmentävän paljon -
antikristuksen tulemiseen liittyviä seikkoja.
Esimerkiksi puhutaan huomattavan paljon -
antikristuksen 7-vuotisesta hallinnosta, -
vaikka ko. tulkinnalle löytyy vain vähän raamatullisia perusteita.
Valitsemassani Kristus-keskeisessä tulkinnassa -
koko lopunaikojen tulkintakuva on vahvasti Kristus-keskeinen.
Ero edellä mainittuun tulkintakuvaan on huomattava.
En lähde hahmottamaan lopunaikojen tapahtumaketjua -
antikristuksen esiintulemisen odotuksella.
Keskitän huomion siihen, -
että lopunaikoinakin seurakunnan tärkein tehtävä -
on kertoa hyvää sanomaa Jeesuksesta.
Tulevien aikojen näköaloissa painottuvat srk:n mahdollisuudet, -
eivät niinkään uhat.
Jumalan lasten kannalta tulevaisuuden näköalasta tulee -
aivan toisella tapaa evankeliumityöhön rohkaiseva -
ja toivoa vahvistava.
Lue lisää tästä rohkaisevasta tulevaisuuden näköalasta -
kirjastani Kirkkautta kohti - Näköaloja Ilmestyskirjaan.
Mutta palatkaamme Danielin kirjaan.
Tarkastellaan korostetun Kristus- keskeistä tulkintaa -
Danielin kirjan 9. luvun jakeille 25-27.
Raamatunkäännöksiin liittyvissä kysymyksissä on vertailukohtana -
arvovaltainen Septuaginta-käännös, joka on heprealaisen Raamatun -
eli Tanakin kreikankielinen käännös.
Em. seikat huomioiden suomen kielelle parhaat 9. luvun käännökset -
ovat Raamattu kansalle -käännös ja Jumalan Kansan Raamattu.
Huomaa, miten Jumalan Kansan Raamatussa tuodaan avoimesti esiin -
viittaus Kristukseen. Teksti tulee näin paljon ymmärrettävämmäksi.
'Tiedä ja käsitä: Siitä ajasta, jolloin tuli sana, -
että Jerusalem on jälleen rakennettava,' -
voideltuun eli Kristukseen, ruhtinaaseen asti, -
on kuluva seitsemän vuosiviikkoa.
Sen lisäksi on oleva kuusikymmentäkaksi vuosiviikkoa.
Niin se rakennetaan jälleen toreineen ja vallihautoineen, -
mutta keskellä ahtaita aikoja.
Kuudenkymmenenkahden vuosiviikon mentyä surmataan voideltu, -
mutta ei Hänen itsensä hyväksi. Tämä voitaisiin kääntää -
'vaikkei Hänellä ole mitään tunnollaan'.
Kaupungin ja pyhäkön hävittää hyökkäävän ruhtinaan väki, -
mutta se itse saa loppunsa tulvassa.
Loppuun asti on oleva sota: hävitys on säädetty.
Hän, voideltu, Kristus, vahvistaa liiton monille -
yhden vuosiviikon aikana, ja viikon puolivälissä -
Hän lakkauttaa teurasuhrin ja ruokauhrin.
Hävittäjä tulee kauhistuksen siivillä.
Tämä loppuu vasta, kun säädetty tuomio kohtaa hävittäjän.
Jumalan Kansan Raamattu kääntää näin tarkimmin alkutekstin mukaan.
Vuosiviikko on 7 vuotta.
69 vuosiviikkoa tarkoittaa 7 x 69 -
eli 483 vuotta.
Danielille ilmoitetussa profetiassa tuo aika kuluu siis -
Messiaan toiminta-ajan alkamiseen.
Laskeminen aloitetaan vuodesta 457 eKr., -
jolloin Meedo-Persian kuningas Artakserkses I valtuutti -
pappi Esran järjestämään Jerusalemin oloja.
Lasketaan tuosta vuodesta 457 eKr. eteenpäin -
483 vuotta ja huomioidaan ajanlaskussa vuosi 0 -
sekä ajanlaskussa oleva virhe. Jeesuksen syntymä on näet -
todellisuudessa ollut muutamaa vuotta ajanlaskua aiemmin.
Näin voimme todeta aikalaskelman viittaavan aikaan, -
jolloin Jeesus oli noin 30-vuotias.
Danielille ilmoitettiin hämmästyttävän tarkasti Messiaan toiminta-ajan alku.
Jae 27 toteaa, että Hän, voideltu eli Kristus vahvistaa liiton -
monille yhden vuosiviikon ajan. Viikon puolivälissä -
Hän lakkauttaa teurasuhrin ja ruokauhrin.
Hävittäjä tulee kauhistuksen siivillä.
Tämä loppuu vasta, kun säädetty tuomio kohtaa hävittäjän.
Näin ymmärrämme, että kyse on Jeesuksesta.
Hän vahvistaa uuden liiton sovituskuolemallaan Golgatalla.
Jeesuksen antaman täydellisen uhrin kautta uhrimenojen merkitys lakkaa.
Vuosiviikko on erityistä etsikkoaikaa juutalaisille -
päättyen Stefanuksen kivittämiseen -
ja Paavalin kutsuun pakanoiden apostoliksi.
Vanhan liiton uhrikäytännöille tulee lopullinen piste -
Jerusalemin tuhossa vuonna 70 jKr.
Huomaa, että jakeessa 27 on merkittävä käännösvirhe -
Kirkkoraamatuissa vuodelta 1933 -
ja vuodelta 1992.
Molemmissa lukee jakeessa 27, että 'tekee liiton raskaaksi', -
kun pitäisi lukea, että 'vahvistaa liiton'.
Siis hyvin päinvastainen ilmaisu.
Käännösvirhe on johtanut osaltaan ajatukset antikristukseen -
Kristuksen sijasta. Niin on kehitelty erillinen oppi -
viimeisestä vuosiviikosta, joka olisi vasta edessämme -
ja että se olisi kokonaan antikristuksen hallinta-aikaa.
Käytettäessä oikeaa käännöstä eli ilmaisua 'vahvistaa liiton' -
huomaamme suoran viittauksen Jeesuksen ristinkuolemaan, -
jolloin Hän vahvisti uuden liiton.
Jeesuksen keskeinen toiminta-aika kesti noin 3,5 vuotta.
Viimeisen vuosiviikon puolivälissä siis Jeesuksen täydellinen uhri -
lakkauttaa uhrijärjestelmän merkityksen.
Vapaamuotoinen käännös Septuagintan pohjalta -
kuvannee asian parhaiten ja se kuuluu näin: -
Kuudenkymmenenkahden vuosiviikon kuluttua surmataan Kristus, -
vaikka Hänellä ei ole mitään tunnollaan.
Kaupungin ja pyhäkön hävittää hyökkäävän ruhtinaan väki.
Kaupunki ja pyhäkkö tuhoutuvat kuin tulvivan virran alle sodassa, -
joka päättyy kaupungin nopeaan tuhoon.
Hävitys on säädetty.
Kristus vahvistaa uuden liiton viimeisen vuosiviikon aikana -
ja viikon puolivälissä Hän lakkauttaa omalla uhrillaan -
temppeliuhrien merkityksen.
Temppelin paikalla on oleva turmion iljetys, -
kunnes sen aika päättyy aikojen lopussa.
Näin siis Danielin kirjan luvun 9 -
jakeiden 26-27 vapaa käännös.
Mikä on profeetallisten näkyjen viesti?
Ymmärrämmehän tutkia Danielin kirjaa siten, -
että meidän huomiomme on Jeesuksessa Kristuksessa -
ja pyhän kansan tilanteessa.
Välitön viesti on ilmoitus Messiaan tulosta ja Hänen tehtävänsä.
Välillinen viesti on se, että Jumalalla on -
täsmällinen ja tarkka pelastussuunnitelma, -
jonka Hän järkähtämättä toteuttaa.
Tästä tulee turvallisuus Jumalan lasten elämään.
Danielin kirjan luvuissa 10-12 on sitten -
hätkähdyttävän tarkka profeetallinen ilmoitus -
valitun kansan eli juutalaisen kansan tulevaisuudesta.
Sitä tutkimme seuraavassa ohjelmajaksossa.
Kädessäni on kirja Kirkkautta kohti.
Se on Ilmestyskirjan eräänlainen selitysteos ja läpikäynti.
Tämä kirja on myös vahva kannanotto siihen, -
mitä ajassamme todella tapahtuu.
Kirja on ajankohtainen ja tuore näköala Ilmestyskirjan tapahtumiin.
Samalla se on näköala siihen, mitä tapahtuu Lähi-idässä, -
mitä tapahtuu Pyhän kaupungin, Jerusalemin, ympärillä.
Avaa sinäkin tämä kirja. Tutustu siihen.
Ja tutustu siihen, mitä ajassamme todella tapahtuu -
ja mitä kaikkea meille Raamatussa on jo edeltä käsin kerrottu, -
erityisesti Ilmestyskirjassa ja Danielin kirjassa.
Kiitos, että olet seurannut Danielin kirjan opetusohjelmaa!
Näiden ohjelmien tekeminen on täysin vapaaehtoisen tuen varassa.
Tarvitsemme sinunkin rukouksiasi.
Tarvitsemme sinun taloudellista tukeasi.
Näet ruudussa tilinumeron ja viitteen.
Kiitos tuestasi! Siunausta sinulle!
Tekstitys: Tuula-Riitta Virrankare